विदेश मंत्रालय के प्रवक्ता बहराम क़ासेमी ने सोमवार को अपनी साप्ताहिक प्रेस कॉन्फ़्रेंस में मूसिल की आज़ादी के अभियान में तुर्की के शामिल होने से संबंधित तुर्क अधिकारियों के बयान के बारे में कहा, “क्षेत्र सहित विश्व स्तर पर आतंकवाद के ख़िलाफ़ अभियान महत्वपूर्ण विषय है और हर सरकार को चाहिए कि आतंकवाद के ख़िलाफ़ कार्यवाही में आगे आए, लेकिन यह बात स्वीकार्य नहीं है कि कोई देश आतंकवाद के ख़िलाफ़ या किसी और अपराध के ख़िलाफ़ कार्यवाही के बहाने दूसरे राष्ट्रों की संप्रभुता का उल्लंघन करे।”